CIVIL ย้ำเป้ารายได้ปีนี้ 6 พันลบ. ลุ้นคว้างานเมกะโปรเจกต์ ดัน “แบ็คล็อก” แตะ 2 หมื่นล.
CIVIL ย้ำเป้ารายได้ปีนี้โต 20% แตะ 6 พันลบ. ลุ้นคว้างานเมกะโปรเจกต์ 5,000-10,000 ล้านบาท ดัน “แบ็คล็อก” แตะ 2 หมื่นล้าน
CIVIL ย้ำเป้ารายได้ปีนี้โต 20% แตะ 6 พันลบ. ลุ้นคว้างานเมกะโปรเจกต์ 5,000-10,000 ล้าน ดัน “แบ็คล็อก” แตะ 2 หมื่นล้าน
26 พ.ค. 2565

นายปิยะดิษฐ์ อัศวศิริสุข ประธานเจ้าหน้าที่บริหารบริษัท ซีวิลเอนจีเนียริง จำกัด (มหาชน) หรือ CIVIL เปิดเผยข้อมูลภาพรวมธุรกิจของบริษัทผ่านงาน Opportunity Day จัดโดยตลาดหลักทรัพย์แห่งประเทศไทย (ตลท.) ในวันที่ 26 พ.ค. 2565 ว่า
นายปิยะดิษฐ์ อัศวศิริสุข ประธานเจ้าหน้าที่บริหารบริษัท ซีวิลเอนจีเนียริง จำกัด (มหาชน) หรือ CIVIL ผู้นำด้านวิศวกรรมโยธาที่ใช้เทคโนโลยีก่อสร้างแบบครบวงจรชั้นนำของไทย เปิดเผยว่า ทิศทางธุรกิจช่วงไตรมาส 2/65 บริษัทมุ่งเน้นเข้าประมูลและรับงานขนาดใหญ่ทั้งภาครัฐและงานเอกชน โดยอยู่ระหว่างรอผลการประมูลโครงการเมกะโปรเจกต์ มูลค่ารวมกว่า 5,000 – 10,000 ล้านบาท คาดว่าจะมีความชัดเจนในช่วงครึ่งปีหลัง 2565 ซึ่งจะส่งผลให้มูลค่างานในมือ (Backlog) เติบโตตามเป้าหมายที่วางไว้ในระดับ 15,000 – 20,000 ล้านบาท โดย ณ สิ้นไตรมาส 1/65 มี Backlog 14,491 ล้านบาท
ทั้งนี้ บริษัทยังคงติดตามปัจจัยต่างๆที่ส่งผลกระทบกับธุรกิจ อาทิ การขาดแคลนแรงงานก่อสร้าง ต้นทุนวัสดุก่อสร้างที่มีความผันผวน รวมถึงสถานการณ์การเงินเฟ้อและค่าแรงงานที่มีแนวโน้มปรับตัวสูงขึ้น พร้อมทั้งปรับกลยุทธ์การบริหารงานก่อสร้างอย่างต่อเนื่อง เพื่อรักษาความสามารถการกำไรของบริษัทให้อยู่ในระดับดี โดยตั้งเป้ารายได้ปีนี้เติบโต 20% หรือประมาณ 6,000 ล้านบาท จากช่วงเดียวกันของปีก่อนรายได้ 5,000 ล้านบาท
ทั้งนี้ บริษัทยังคงติดตามปัจจัยต่างๆที่ส่งผลกระทบกับธุรกิจ อาทิ การขาดแคลนแรงงานก่อสร้าง ต้นทุนวัสดุก่อสร้างที่มีความผันผวน รวมถึงสถานการณ์การเงินเฟ้อและค่าแรงงานที่มีแนวโน้มปรับตัวสูงขึ้น พร้อมทั้งปรับกลยุทธ์การบริหารงานก่อสร้างอย่างต่อเนื่อง เพื่อรักษาความสามารถการกำไรของบริษัทให้อยู่ในระดับดี
อย่างไรก็ตามในช่วงไตรมาส 1/65 บริษัทได้ชนะการประกวดราคาและเข้าดำเนินการก่อสร้างจำนวน 7 โครงการ มูลค่ารวม 167 ล้านบาท พร้อมกันนี้บริษัทวางแผนบริหารจัดการต้นทุนอย่างเต็มที่ มุ่งเน้นการเพิ่มประสิทธิภาพดำเนินงานก่อสร้าง ให้เสร็จอย่างรวดเร็วและมีคุณภาพ เพื่อให้สามารถรับรู้รายได้ภายในกรอบระยะเวลาของสัญญาโครงการ ซึ่งถือเป็นจุดเด่นของบริษัท โดยเฉพาะงานโครงการรถไฟความเร็วสูงไทย-จีน ที่บริษัทมีความคืบหน้าในการก่อสร้างสูงกว่าผู้รับเหมารายอื่น และมีความคืบหน้ามากกว่าแผนที่ได้วางไว้
โดยงานโครงการปัจจุบันมีส่วนความคืบหน้าต่อเนื่อง อาทิ โครงการทางหลวงหมายเลข 3246 บ้านเกาะโพธิ์คืบหน้าประมาณ 99% ,ทางหลวงหมายเลข 3701 ชลบุรี-พัทยา คืบหน้าประมาณ 88% รถไฟความเร็วสูงสีคิ้ว-กุฏจิก (ระยะ 2-1) คืบหน้าประมาณ 95%,รถไฟรถไฟความเร็วสูงสระบุรี-กลางกอย (ระยะ 4-7) คืบหน้าประมาณ 18% ,รถไฟรางคู่บางสะพานน้อย-ชุมพรความคืบหน้า 90% ,งานสนามบิน ตรังคืบหน้าประมาณ 98% และลำปางคืบหน้าประมาณ 55% และงานเขื่อนและอ่างเก็บน้ำอ่างเก็บน้ำคลองสางคืบหน้าประมาณ 66%
ขณะเดียวกันบริษัทยังคงมุ่งมั่นสร้างรายได้จากธุรกิจอื่นๆที่เกี่ยวข้อง อาทิ การเริ่มดำเนินการเหมืองหินที่อยู่ในจังหวัดสระบุรีในช่วงไตรมาส 2/65 ซึ่งบริษัทเป็นผู้ถือประทานบัตร ทำให้มีแหล่งวัตถุดิบที่ใช้ในการก่อสร้างด้วยต้นทุนที่ต่ำลงเนื่องจากอยู่ใกล้กับโครงการรถไฟความเร็วสูงไทย-จีน ตลอดจนมีรายได้จากการจำหน่ายหินให้กับบุคคลภายนอกเข้ามาอีกด้วย  นอกจากนี้ยังมีการเจรจากับพันธมิตรหลายรายที่จะช่วยสร้าง New S-Curve เพื่อผลักดันการเติบโตในอนาคตให้กับบริษัท
ส่วนผลประกอบการผลประกอบการไตรมาส 1/65 บริษัทมีรายได้รวม 1,649.42 ล้านบาท เพิ่มขึ้นจากช่วงเดียวกันปีก่อนที่มีรายได้รวม 1,186.82 ล้านบาท จำนวน 462.60 ล้านบาท หรือ 38.98% และมีกำไรสุทธิอยู่ที่ 40.31 ล้านบาท ลดลงจากช่วงเดียวกันปีก่อนที่มีกำไรสุทธิ 69.15 ล้านบาท จำนวน 28.84 ล้านบาท หรือ 41.71% ขณะที่เมื่อเทียบกับไตรมาส 4/64 กำไรสุทธิเพิ่มขึ้น 17.82 ล้านบาท หรือ 79.24%